Εξέταση προοπτικών εισόδου τεχνικών εταιρειών και απασχόλησης μεμονωμένων μηχανικών στην περιοχή της Βαλκανικής
Creators: name: Σαλαμπασίδης, Ευστράτιος Βασιλείου
Publisher: name: Aristotle University of Thessaloniki
Year: 2015
Subjects: Βαλκάνια
Κατασκευαστικός κλάδος
Μηχανικός
Balkans
Construction industry
Engineer

description: Τόσο η παρελθούσα, όσο και η παρούσα δραστηριοποίηση των ελληνικών κατασκευαστικών επιχειρήσεων στο διεθνή χώρο, καταδεικνύουν την δυναμική τους θέση σε διεθνές επίπεδο και την δυνατότητα που έχουν να οικοδομήσουν μια αξιόλογη αλλά και σταθερή παρουσία. Η δυναμική του ελληνικού κατασκευαστικού κλάδου για είσοδο σε νέες αγορές απορρέει από την συσσώρευση τεχνογνωσίας που επιτεύχθηκε τα τελευταία χρόνια με την κατασκευή μεγάλων έργων. Αντικείμενο της διπλωματικής εργασίας είναι η εξέταση των προοπτικών εισόδου τεχνικών εταιρειών και απασχόλησης μεμονωμένων μηχανικών στην περιοχή της Βαλκανικής. Σκοπός της διπλωματικής εργασίας είναι να διερευνήσει και να εντοπίσει τις δυνάμεις και αδυναμίες των ελληνικών κατασκευαστικών εταιρειών για διεθνοποίηση, καθώς και να διερευνήσει τις ευκαιρίες και απειλές στο κοινωνικοοικονομικό περιβάλλον των χωρών της Ανατολικής και Δυτική Βαλκανική. Η μεθοδολογία της παρούσας διπλωματικής εργασίας είναι βιβλιογραφική έρευνα με πηγές κυρίως από τον έντυπο και ηλεκτρονικό τύπο, ηλεκτρονικές ιστοσελίδες, ανακοινώσεις, ελληνική βιβλιογραφία, κτλ. Ο κατασκευαστικός κλάδος έχει επηρεαστεί από την κρίση, και ιδιαίτερα ο ελληνικός κατασκευαστικός κλάδος, για αυτό έχει στραφεί σε νέες διεθνείς αγορές προκειμένου να εκμεταλλευτούν ευκαιρίες επιχειρηματικής ανάπτυξης και κερδοφορίας. Υπάρχουν αρκετές απειλές που συναντώνται στην περιοχή των Βαλκανίων, οι οποίες απαιτούν προσεκτική κατανόηση και μελέτη εκ μέρους των ελληνικών επιχειρήσεων. Κάποιες από αυτές είναι η δαιδαλώδης γραφειοκρατία, διαφθοράς, οργανωμένου εγκλήματος, καθυστερήσεις χρηματοδοτήσεων κτλ. Από την άλλη η γεωγραφική θέση τους που είναι αρκετά ευνοϊκή , η κοινή θρησκεία με τους περισσότερους λαούς της Βαλκανικής και οι μακροχρόνιες συνεργασίες με την Ελλάδα αποτελούν σημαντικά πλεονεκτήματα για τη δραστηριοποίηση των ελληνικών κατασκευαστικών επιχειρήσεων στις χώρες αυτές.
description: Greek construction companies have a dynamic position in the outside markets and have the ability to construct a notable and stable presence in international level. There are many opportunities for the Greek construction companies to act, as they have great experience in constructing big projects. This thesis deals with the prospects of greek construction companies and individual engineer’s employment in the Balkan area and aims to search and spot the strengths and weaknesses of these companies related to internationalisation and to find the opportunities and threats to the social-economic environment of the East and West Balkan countries. The methodology of this thesis is based on bibliographic research with references to publications and internet press, websites, Greek bibliography etc. It is a fact that construction industry is affected by the economic crisis, and especially greek construction industry, that is why it turns to new international markets in order to take advantage of business development and profits opportunities. However, in these countries some risks are detected that the Greek construction companies, which are active or are going to establish there, have to take into consideration. In Balkan countries there is strong bureaucracy, corruption, organized crime, funding delays etc. On the other hand the enabling geographic position, the common religion with the most of the Balkan countries and the long-term cooperation with Greece are great advantages for the greek construction companies and Greek engineers to act in these countries.